laion/Wikipedia-Exotic huggingface dataset:
Alexander Steen

Alexander Lennart Steen (sündinud 1. märtsil 1984 Winnipegis Manitobas) on Kanadas sündinud Rootsi endine jäähokimängija (keskründaja). Enne karjääri NHL-is mängis ta Rootsi kõrgliiga klubides Frölunda HC ja Modo Hockey. 2003. aastal tuli ta Frölundaga Rootsi meistriks. 2002. aastal valiti ta NHL-i draft '​is Toronto Maple Leafsi poolt 24. valikuna. Leafsi meeskonnaga liitus ta hooajal 2005–2006. 2008. aasta novembris liitus ta St. Louis Bluesiga, kuhu jäi kogu oma ülejäänud karjääriks (hooaja 2012–13 esimeses pooles toimunud NHL-i tööseisaku ajal mängis ta Modo Hockeys). 2019. aastal võitis Steen Bluesiga Stanley karika. Hooajal 2013–14 valiti Steen parimaks Rootsi mängijaks NHL-is. Rootsi jäähokikoondise koosseisus võitis ta 2014. aasta taliolümpiamängudel hõbemedal. 2020. aasta detsembris teatas Steen seljavigastuse tõttu karjääri lõpetamisest. Tema isa Thomas Steen mängis üle kümnendi NHL-is Winnipeg Jetsi meeskonnas. "Blues' Alexander Steen retires from hockey due to back injury". sportsnet.ca. 17.12.2020. Vaadatud 18.12.2020 Alexander Steen NHL.com lehel Alexander Steen hockeydb.com lehel
Vladimir Tarassenko

Vladimir Andrejevitš Tarassenko (vene keeles Владимир Андреевич Тарасенко; sündinud 13. detsembril 1991 Jaroslavlis) on Venemaa jäähokimängija, kes mängib NHL-i klubis Ottawa Senators ründajana paremäärel. 2010. aastal valis St. Louis Blues ta NHL-i draft '​is 16. valikuna. Enne karjääri NHL-is mängis Tarassenko KHL-i klubides Novosibirski Sibir ja Peterburi SKA. 2012. aastal osales ta KHL-i tähtede mängul. Bluesi meeskonnas debüteeris ta 2013. aasta jaanuaris. Bluesi mängis ta kokku kümme aastat. 2019. aastal võitis ta Bluesiga Stanley karika. Tarassenko resultatiivseim hooaeg Bluesis oli 2021/22, mil ta lõi 34 väravat ja andis 38 väravasöötu. Enim väravaid lõi ta hooajal 2015/16 (40). 2023. aasta veebruaris kaubeldi Tarassenko koos Niko Mikkolaga New York Rangersi. Seal mängis Tarassenko vaid kuni hooaja lõpuni. 2023. aasta juulis sõlmis ta üheaastase lepingu Ottawa Senatorsiga. 2024. aasta märtsis kaubeldi ta tulevaste draft '​i valikute vastu Senatorsist New York Rangersi. Hooaegadel 2014–2015 ja 2015–2016 on Tarassenko valitud NHL-i Second All-Star Team '​i. Aastatel 2015, 2016, 2017 ja 2023 on ta osalenud NHL-i tähtede mängul. 2011. aastal tuli ta Venemaa kuni 20-aastaste koondisega juunioride maailmameistriks. 2015. aasta maailmameistrivõistlustel võitis Tarassenko Venemaa jäähokikoondise koosseisus hõbemedali. Ka tema isa Andrei Tarassenko oli jäähokimängija. "Tarasenko traded to Rangers by Blues". NHL.com. 9. veebruar 2023. Originaali arhiivikoopia seisuga 9. veebruar 2023. Vaadatud 9. veebruaril 2023. "Senators sign forward Vladimir Tarasenko to a one-year contract". Ottawa Senators. 27. juuli 2023. Vaadatud 28. juulil 2023. "Florida Panthers Acquire Forward Vladimir Tarasenko". Florida Panthers. 6. märts 2024. Vaadatud 6. märtsil 2024 – cit. via NHL.com. Vladimir Tarassenko NHL.com lehel Vladimir Tarassenko hockeydb.com lehel
Rando Aav

Rando Aav (sündinud 20. juunil 1974) on eesti ralliajakirjanik ja -fotograaf, võrguajakirja rally.ee tegevtoimetaja. Saaremaa muuseumis Kuressaare linnuses oli 21.–30. oktoobril 2005 väljas fotonäitus "Autoralli", mida kureeris Rando Aav. Rando Aav, Mari Sobolev. "Kes või mis on armastus?", küsitlus Valve Kirsipuult, Liia Hännilt ja Marju Lauristinilt, Sõnumileht, 24. detsember 1999. Rando Aav, Aare Arula, Karmen Vesselov (koostajad). "Neste Rally Finland ... teejuht", Tallinn: 2004. "Maarika, maailmameistri ema?" Auto Bild Eesti, 2004, nr 6, lk 66–67. "Haanja lumetorm". Auto Bild Eesti, 2005, nr 3, lk 82–83. "Murakas võitis ka Lätis". Auto Bild Eesti, 2005, nr 3, lk 84. "Päring inforegister.ee andmebaasist". Originaali arhiivikoopia seisuga 14. juuli 2014. Vaadatud 19. jaanuaril 2013.
UNESCO maailmapärand Kosovos

Kosovo alal on UNESCO maailmapärandi nimistus üks objekt ja üks objekti kandidaat. Kuna UNESCO pole veel tunnustanud Kosova iseseisvumist 2008. aastal, on Kosovos asuvad objektid ametlikult Serbia objektide loetelus. Nimistusse on kantud: üks kultuuripärandi objekt: 2004, 2006 Kosova keskaegsed mälestusmärgid (Dečani klooster, Gračanica klooster, Peći klooster, Ljeviši Jumalaema kirik). Kosova iseseisvaks kuulutamise tõttu 2008. aastal pole Serbial objekti üle enam valdust. Alates 2006. aastast on see objekt ohustatud pärandi nimekirjas, sest olukord on poliitiliselt ebastabiilne ja seetõttu on mälestiste kaitse häiritud nimistusse kandideerib alates 2002. aastast veel üks looduspärandi objekt (Sara mäe rahvuspark). Kosova iseseisvaks kuulutamise tõttu 2008. aastal pole Serbial objekti üle enam valdust. Kosova keskaegsed mälestusmärgid. Objekti tutvustus UNESCO maailmapärandi kodulehel. Inglise keeles (vaadatud 17. mail 2019) Sara mäe rahvuspark. Kandidaatobjekti tutvustus UNESCO maailmapärandi kodulehel. Inglise keeles (vaadatud 17. mail 2019) UNESCO maailmapärand Serbias. UNESCO maailmapärandi koduleht. Inglise keeles
Damota

Damto on Eesti mittetulundusühing, mille eesmärkide seas on teha Etioopia lastele kooliharidus kättesaadavamaks. Ühing asutati juunis 2010. Ühingu nimi "Damota" on võetud ühe Lõuna-Etioopias asuva mäe järgi. Ühing on Arengukoostöö Ümarlaua liige. http://www.etioopia.ee/meist-1/meist1/ (vaadatud 15.05.2019) Koduleht
Külaküla

Külaküla on küla Hiiu maakonnas Hiiumaa vallas. Ta jääb Hiiumaa looderannikule. Kuni 2017. aasta haldusreformini kuulus küla Emmaste valda. Külaküla piirneb põhjas Kitsa, kirdes Nurste, idas Leisu ja lõunas Prähnu külaga. Kohanimi on tekkinud kas lisanimest või talunimest, mille aluseks oli sõna "küla". Kohanime on esmamainitud 1726. aasta Läänemaa adramaarevisjonis kui Külla. 1913. aastal on mainitud Külla küla. Hiljem kandis asula nime Küla-küla küla ja 1977. aastast kannab asula praegust nime. Külaküla lõunaosa, mis varem kuulus Kassari mõisa ja Prähnu küla alla, kutsutakse Saksakülaks. Külast läände jääb Küla lõugas, küla läbib Leetselja peakraav. Külaküla kuulus ajalooliselt Emmaste mõisa alla. 1726. aastal on mainitud Hagapäe vakuses talunikku Külla Laas. 1835. aastal said taluelanikud omale perekonnanimeks Lund. Külaga oli aastatel 1977–1997 liidetud Prähnu. Küla läbib Emmaste–Luidja maanteelt algav külatee. Kaitsealune Külaküla tuulik asub Külama külas. Külas on sündinud Vaino Väljas. Maa-amet, vaadatud 21.11.2020. Statistikaameti statistika andmebaas, vaadatud 2.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Külaküla" Eesti kohanimeraamatus. Tallinn: Eesti Keele Sihtasutus, 2016. Käina kihelkonna perekonnanimede panemise raamat; EAA.1864.2.VIII-196; 1835. Reet Kokovkin. "KÖIKSE KÖIKSEM KÜLA | Külas Külaküla külas." Hiiu Leht, 14. oktoober 2023
Humana Estonia

Humana Estonia on Eestis tegutsev organisatsioon, mis viib ellu ja toetab globaalseid arengukoostööprojekte. Humana Estonia saab oma rahalised vahendid kasutatud asjade müügi kaudu. Humana Estonia kuulub rahvusvahelisse organisatsiooni Humana People to People. Humana Estonia asutasid 2000 Soome ja Leedu sõsarorganisatsioonid. Humana Estonia tegeleb eeskätt riiete kogumise, sorteerimise ja jaemüügiga Humana kauplustes. Üle Eesti on Humana Estonial kümnes linnas 23 kauplust. Seisuga 2019 on Humana Estonial välja arendatud välikogumisvõrgustiku kolmes Eesti linnas: Tallinnas, Tartus ja Kuressaares. Humana Estonia sorteerimiskeskus asub Harju maakonnas Tänassilma tehnopargis. Humana Estonia on Arengukoostöö Ümarlaua liige. https://web.archive.org/web/20190517063408/https://www.humanae.ee/organisatsioon/ (vaadatud 15.05.2019) Koduleht
Naiskoolituse Keskus

Naiskoolituse Keskus on Eesti mittetulundusühing, mis koolituste ja arendusprojektide kaudu edendab naistega seonduvat Eestis, sealhulgas soolist võrdõiguslikkust. Ühingu loosung on "Parem tulevik naistele". Ühing asutati 1990. aastate algul. Ühing on Arengukoostöö Ümarlaua liige. https://web.archive.org/web/20170808045258/http://www.nkk.ee/ajalugu.html (vaadatud 15.05.2019) Koduleht
Murikatsi

Murikatsi oli küla Viljandimaal, ajalooliselt Kärstna mõisa alal. Küla jääb tänapäeval Reti küla alale. Kihelkondlikult kuulus küla Helme kihelkonda. Küla eksisteeris veel 1930. aastatel. Külas on sündinud Eesti sõjaväelased Jaan Unt ja Friedrich-Karl Pinka. Sissekanne Eesti kohanimeraamatu veebiversioonis (vaadatud 15.05.2019) Sissekanne Eesti kohanimeraamatu veebiversioonis
Sunrise-on-Sea

Sunrise-on-Sea on linn Lõuna-Aafrika Vabariigis Ida-Kapimaa provintsis Buffalo City linnaringkonnas. Sunrise-on-Sea asub India ookeani rannikul. Lõuna-Aafrika Vabariigi 2011. aasta rahvaloenduse andmetel oli Sunrise-on-Sea elanikest valgeid 89,47%, mustanahalisi aafriklasi 8,09%, värvilisi 0,15% ja teisi 1,98%. Inglise keelt pidas emakeeleks 73,28% inimesi, afrikaani keelt 21,53% ja koosa keelt 3,82%. https://census2011.adrianfrith.com/place/260092
Pagaritoode

Pagaritoode on pagari valmistatavad tooted. Tuntumad pagaritooted on leivad ja saiad. Eestis valitakse konkursil "Eesti parim toiduaine" ka parim pagaritoode. leib sai sepik küpsetis kondiitritoode
Muusikaaed

Muusikaaed (ka Arvo Pärdi muusikaaed, Paide muusikaaed) on Järva maakonnas Paides asuv aed, mis on pühendatud eesti heliloojale Arvo Pärdile. Aed tähistab kohta, kus oli Pärdi sünnikodu. Aed avati septembris 2016. Avamisüritusel osales ka helilooja Arvo Pärt ise. Aias on muu hulgas kaks Riho Kulla paekiviskulptuuri: "Paesümfoonia" ja "Loominguline läte". Aias saab korraldada ka kontserte. https://web.archive.org/web/20190501192919/https://paide.kovtp.ee/vaatamisvaarsused (vaadatud 15.05.2019) Muusikaaiast, paide.kovtp.ee
Metsküla

Metsküla on mitme koha nimi Eestis: Metsküla, küla Ida-Viru maakonnas Alutaguse vallas Metsküla, küla Pärnu maakonnas Lääneranna vallas Metsküla, küla Rapla maakonnas Märjamaa vallas Metsküla, küla Rapla maakonnas Rapla vallas (varem Raikküla vallas) Metsküla, küla Saare maakonnas Saaremaa vallas (varem Leisi vallas) Metsküla, küla Viljandi maakonnas Põhja-Sakala vallas Metsküla asus Vaivara kihelkonnas Metsküla (rootsi keeles Derskogen) asus Noarootsi kihelkonnas Metsküla oja voolab Vaivara vallas Ida-Viru maakonnas Metsküla mõis asus Karja kihelkonnas
Suur Tõmbaja

Suur Tõmbaja (inglise keeles Great Attractor) on gravitatsiooniline anomaalia, mis paikneb galaktikatevahelises ruumis Maast 75 megaparseki (245 miljoni valgusaasta) kaugusel Vinkli tähtkujus Laniakea superparve raskuskeskmes. See astronoomiline objekt, mille mass on suurusjärgus 5•1016 Päikese massi (või 105 Linnutee massist), on tõenäoliselt suur galaktikate superparv. Suure Tõmbaja piirkonnas pole aine keskmine tihedus eriti suurem kui Universumi keskmine tihedus, kuid tänu oma hiiglaslikele mõõtmetele on selle mass nii suur, et mitte ainult Linnutee galaktikal, vaid ka teistel lähedalasuvatel galaktikatel ja nende parvedel (sealhulgas Neitsi galaktikaparv ja mitmel superparvel on pekuliaarkiirusi, mis on suunatud Suure Tõmbaja suunas, moodustades sellega tohutu galaktikavoo. Suure Tõmbaja keskmes asub Vinkli galaktikaparv (tuntud ka kui Norma galaktikaparv). Galaktikasüsteem Universumi suuremastaabiline struktuur
Kvarktäht

Kvarktäht (inglise keeles quark star) on kompaktne eksootilise tähe hüpoteetiline tüüp, mis koosneb kvarkainest. Kvarktähes nukleonid muunduvad ülikõrge temperatuuri ja rõhu toimel agregaatolekusse, mis koosneb peamiselt vabadest kvarkidest. Ei ole veel selge, kas aine üleminek kvark-olekusse on pööratav, st kas kvarkaine läheb väheneva rõhu all tagasi nukleonite olekusse. Nagu näitab modelleerimine, peab "kvarkgaasis", millest eeldatavalt kvarktäht koosneb, leiduma suur hulk s-kvarke, seepärast nimetatakse mõnikord kvarktähti ka "veidrateks" tähtedeks. Kvarktähtede eksisteerimise hüpoteesi esitasid 1965. aastal vene füüsikud Dmitri Ivanenko ja Dmitri Kurdgelaidze.
Plancki täht

Plancki täht (inglise keeles Planck star) on silmuskvantgravitatsiooniteoorias hüpoteetiline astronoomiline objekt, mis tekib kui kollapseeruva tähe energiatihedus saavutab Plancki energiatiheduse ρ P E = E P l P 3 = c 7 ℏ G 2 ≈ {\displaystyle \rho _{\text{P}}^{E}={\frac {E_{\text{P}}}{l_{\text{P}}^{3}}}={\frac {c^{7}}{\hbar G^{2}}}\approx } 4,59 × 10113J/m3. Eeldatakse, et sellistes tingimustes aegruum ja gravitatsioon kvantiseeruvad ning lähtudes Heisenbergi määramatuse printsiibist tekib jõud, mis takistab edasist kokkuvarisemist. Plancki tähe peamine eripära (ja peamine erinevus Plancki mustast august) on see, et tõukejõud tekib Plancki energiatiheduse saavutamisel, mitte aga Plancki pikkusel, st hakkab toimima palju varem. 2014. aastal näitasid Carlo Rovelli ja Francesca Vidotto, tuginedes silmuskvantgravitatsiooniteooriale, et kui mustas augus Plancki tähtede eksisteerimise hüpotees on õige, siis see lahendab musta augu tulemüüri probleemi. Lisaks sellele on Plancki tähe suurus palju suurem kui Plancki pikkuse skaala, see aga tähendab, et on piisavalt ruumi mahutamaks mustas augus salvestunud kogu informatsiooni, mis võimaldab vältida seega informatsiooni kadumist mustast august. Plancki tähte käsitletakse ka kui ühte kompaktse eksootilise tähe hüpoteetilist tüüpi. Plancki must auk
Must mikroauk

Must mikroauk, ka kvantmehaaniline must auk, vahel ka Plancki must auk, (inglise keeles micro black hole, quantum mechanical black holes) on hüpoteetiline must auk väikseima võimaliku massiga, mis on võrdne Plancki massiga. Sellise musta augu mass on umbes 10−5 g (Plancki mass), raadius on 10−35 m (Plancki pikkus). Musta mikroaugu Comptoni lainepikkus on suurusjärgus, mis on võrdne selle Schwarzschildi raadiusega. Musta mikroaugu aine tihedus on umbes 1094 kg/m³. Selline objekt on samane hüpoteetilise elementaarosakese maksimoniga, millel on (eeldatavalt) maksimaalne võimalik mass. Plancki täht
David Pastrňák

David Pastrňák (sündinud 25. mail 1996 Havířovis) on Tšehhi jäähokimängija, kes mängib NHL-i klubis Boston Bruins ründajana paremäärel. 2014. aastal valiti ta NHL-i draft '​is Bruinsi poolt 25. valikuna. Enne seda oli ta mänginud Rootsi klubis Södertälje SK. Bruinsi meeskonnas tegi ta oma NHL-i debüüdi 24. novembril 2014 mängus Pittsburgh Penguinsi vastu. Esimesed kaks väravat lõi ta liigas 10. jaanuaril 2015 mängus Philadelphia Flyersi vastu. Pastrňáki läbimurde hooajaks sai 2016–17, kui ta lõi liigas 34 väravat ja kogus 70 punkti. Hooaja 2017–2018 väljalangemismängudes sai ta NHL-i ajaloo noorimaks mängijaks, kes on ühes mängus kogunud kuus punkti, ületades sellega Wayne Gretzkyle kuulunud rekordi. 2019. aastal jõudis ta Bruinsiga Stanley karika finaali, kus kaotati St. Louis Bluesile mängudega 3:4. 2019–20 põhihooajal lõi Pastrňák NHL-is 48 väravat, millega oli ta Aleksandr Ovetškini kõrval liiga suurim väravakütt, pälvides Maurice "Rocket" Richard Trophy. Samal hooajal valiti ta ka liiga hooaja sümboolsesse koosseisu (NHL First All-Star Team). Aastatel 2018 ja 2019 on ta osalenud NHL-i tähtede mängul. Tšehhi jäähokikoondise koosseisus on ta osalenud kolmedel maailmameistrivõistlustel.  David Pastrňák – pildid, videod ja helifailid Wikimedia Commonsis David Pastrňák NHL.com lehel David Pastrňák hockeydb.com lehel
Galaktiline filament

Galaktiline filament (inglise keeles galaxy filament) on suurim kosmiline struktuur Universumis. Filamendid on massiivsed niitjad moodustised, tüüpilise pikkusega 50–80 megaparsekit h−1, mis moodustavad galaktilisi ahelaid eraldades suuri peaaegu tühje ruumiosi nn kosmilisi tühimikke. Eristatakse mitut tüüpi galaktilisi filamente: galaktikate kompleksi (inglise keeles galaxy complex), galaktilist seina (galaxy wall), galaktilist lehte (galaxy sheet). Galaktikate superparvedest suuremaid kosmilisi struktuure hakati avastama 1980. aastate teisel poolel. 1987. aastal avastas ameerika astronoom Richard Brent Tully Kalade-Vaala superparvede kompleksi ja 1989. aastal Margaret Geller CfA2 Suure Seina. Sloani Suur Sein avastati 2003. aastal. 2013. aasta jaanuaris teatati suure kvasarirühma (Hiigelsuur kvasarirühm) avastamisest ja sama aasta novembris gammasähvatusi uurides avastati seni suurim kosmiline struktuur Universumis Herkulese-Põhjakrooni Suur Sein (suurus 6–10 miljardit valgusaastat). Linnutee tähesüsteem kuulub ka ühte galaktilisse filamenti – Kalade-Vaala superparvede kompleksi. Galaktikasüsteem Universumi suuremastaabiline struktuur Universumi kärgstruktuur mõjutab otseselt galaktikate arengut. astronoomia.ee, 20. november 2012
Jevgeni Kuznetsov

Jevgeni Jevgenjevitš Kuznetsov (vene keeles Евгений Евгеньевич Кузнецов; sündinud 19. mail 1992 Tšeljabinskis) on Venemaa jäähokimängija, kes mängib keskründajana NHL-i klubis Carolina Hurricanes. Ta alustas karjääri kodulinna klubis Tšeljabinski Traktor, mille koosseisus debüteeris KHL-is hooajal 2009–10. Aastatel 2012 ja 2013 osales ta KHL-i tähtede mängul. 2010. aastal valis Washington Capitals ta NHL-i draft '​is 26. valikuna. Capitalsi meeskonnaga liitus ta hooajal 2013–14 ning kuulus alates järgmisest hooajast klubi meeskonna põhikoosseisu. 2018. aastal tuli ta Capitalsiga Stanley karika võitjaks. Väljalangemismängudes oli ta 20 väravasööduga ja 32 punktiga kõige resultatiivseim mängija. 2024. aasta märtsis kaubeldi Kuznetsov Capitalsist Carolina Hurricanesi. 2016. ja 2022. aastal osales Kuznetsov NHL-i tähtede mängul. Venemaa jäähokikoondise koosseisus on ta tulnud kahel korral maailmameistriks ning võitnud maailmameistrivõistlustelt veel kaks pronksmedalit. 2019. aasta augustis määras Rahvusvaheline Jäähokiföderatsioon talle kokaiini tarvitamise eest nelja-aastase võistluskeelu ja võttis talt ära 2019. aasta maailmameistrivõistlustel võidetud pronksmedali. "Canes Acquire Kuznetsov From Washington". NHL.com. 8. märts 2024. Vaadatud 9. märtsil 2024. "Capitals trade forward Evgeny Kuznetsov to Hurricanes for third-round pick". Sportsnet.ca. 8. märts 2024. Vaadatud 8. märtsil 2024. "Kokaiini tarvitanud Venemaa hokitäht sai pika mängukeelu". sport.err.ee. 23.8.2019. Vaadatud 3.6.2021 Jevgeni Kuznetsov NHL.com lehel Jevgeni Kuznetsov hockeydb.com lehel
Dmitri Orlov

Dmitri Vladimirovitš Orlov (vene keeles Дмитрий Владимирович Орлов; sündinud 23. juulil 1991 Novokuznetskis) on Venemaa jäähokimängija, kes mängib kaitsjana NHL-i klubis Carolina Hurricanes. Ta alustas karjääri kodulinnaklubis Novokuznetski Metallurg. Kolmel hooajal mängis ta klubi meeskonnaga KHL-is. 2009. aastal valis Washington Capitals ta NHL-i draft '​is 55. valikuna. Põhja-Ameerikasse suundus ta mängima 2011. aasta alguses, mängides esimesel hooajal, 2010/11 vaid American Hockey League'i klubis Hershey Bears. Capitalsiga sõlmis ta 2011. aasta märtsis kolmeaastase lepingu. Debüüdi Capitalsi meeskonnas tegi ta 21. novembril 2011 mängus Phoenix Coyotesi vastu ning lõi esimese värava 15. jaanuaril 2012 mängus Carolina Hurricanesi vastu. Vigastuse tõttu jäi ta eemale kogu 2014–15 NHL-i hooajast. Alates järgmisest hooajast kuulus ta Capitalsi põhikoosseisu. 2017. aasta juunis pikendas ta Capitalsiga lepingu kuue aasta võrra. 2018. aastal tuli ta Capitalsiga Stanley karika võitjaks, kui finaalseerias alistati Vegas Golden Knights. Orlovi resultatiivseim hooaeg Capitalsis oli 2021/22, kui ta lõi 12 väravat ja andis 23 väravasöötu. 2023. aasta veebruaris liitus Orlov Boston Bruinsiga. Bruinsis tõusis ta kohe esile resultatiivsuse poolest ning 11. märtsiks oli ta seitsme mänguga kogunud juba kümme resultatiivsuspunkti – ükski teine Bruinsi kaitsemängija ei olnud enne teda nii kiiresti kümne punkti jõudnud. Bruinsis mängis ta aga vaid käimasoleva hooaja lõpuni. 2023. aasta juulis sõlmis ta kaheaastase lepingu Carolina Hurricanesiga. 2014. aastal tuli ta Venemaa jäähokikoondise koosseisus maailmameistriks. Lisaks on ta maailmameistrivõistlustelt võitnud veel kolm pronksmedalit. "Caps re-sign Orlov on six-year, $30.6M deal". TSN. 30.6.2017. Vaadatud 17.5.2019 "Bruins load up, acquire Orlov and Hathaway from Capitals for Smith, picks". Sportsnet.ca. 23. veebruar 2023. Vaadatud 23. veebruaril 2023. Russo, Eric (11. märts 2023). "Bruins Notch 50th Win, Become Fastest Team in NHL History to Hit Mark". NHL.com (Ameerika inglise). Vaadatud 12. märtsil 2023. "Canes sign Orlov to two-year contract". Carolina Hurricanes. 1. juuli 2023. Vaadatud 1. juulil 2023. Dmitri Orlov NHL.com lehel Dmitri Orlov hockeydb.com lehel
Stevo Pendarovski

Stevo Pendarovski (makedoonia keeles Стево Пендаровски; sündinud 3. aprillil 1963 Skopjes) on Põhja-Makedoonia poliitik. Ta oli 12. maist 2019 kuni 12. maini 2024 Põhja-Makedoonia Vabariigi president. Ta on lõpetas aastal 1972 õigusteaduse bakalaureusena Pühade Kirilluse ja Metoodiuse nimelise Skopje Ülikooli; hiljem kaitses ta samas ülikoolis õigusteaduse MA ja PhD kraadi. Ta kandideeris aastal 2014. aasta Makedoonia presidendivalimistel, kuid jäi alla valitsevale presidendile Đorge Ivanovile 2019. aasta Põhja-Makedoonia presidendivalimiste esimeses voorus sai ta 44,8% häältest, 5. mail 2019 toimunud teises voorus sai ta 53,6% valijate häältest. Ta asus Põhja-Makedoonia presidendi ametisse 12. mail 2019.
47

47. aasta Sajandid: 1. sajand eKr - 1. sajand - 2. sajand Aastakümned:0. aastad eKr 0. aastad 10. aastad 20. aastad 30. aastad - 40. aastad - 50. aastad 60. aastad 70. aastad 80. aastad 90. aastad Aastad: 42 43 44 45 46 - 47 - 48 49 50 51 52 ... ... ...
Kostadinka Kuneva

Kostadinka Kuneva (bulgaaria keeles Костадинка Кунева; kreeka keeles Κωνσταντίνα Κούνεβα; sündinud 28. septembril 1964 Silistras Bulgaarias) on bulgaaria päritolu Kreeka poliitik. Ta oli 2014–2019 Euroopa Parlamendi liige ning kuulus Euroopa Ühendatud Vasakpoolsete / Põhjamaade Roheliste Vasakpoolsete liitfraktsiooni ja Euroopa Parlamendi tööhõive- ja sotsiaalkomisjoni. Kuneva on Syriza liige. Syriza tegi ettepaneku kandideerida nende nimekirjas juba 2009. aasta Euroopa Parlamendi valimistel, kuid Kuneva keeldus. Ta nõustus kandideerima 2014. aasta Euroopa Parlamendi valimistel ning osutus valituks. Kuneva on sünnijärgne Bulgaaria kodanik. Ta lõpetas Veliko Tǎrnovo ülikooli ajaloo erialal. Ta tuli Kreekasse 2001. aastal ning asus tööle koristajana. 2002. aastal liitus ta koristajate ametiühinguga tõustes üheks selle juhiks. 22. detsembril 2008 ründasid kaks meest teda väävelhappega ning sundisid seda ka neelama. Rünnaku tagajärjel kaotas ta üks silm nägemisvõime, ta sai põletusi näole, kätele ja seljale ning siseelundite kahjustusi. Pärast rünnakut toimusid protestimeeleavaldused, millel osales mitu tuhat inimest. 2013. aastal mõistis kohus tema tööandjalt välja valuraha 250 000 eurot. http://www.europarl.europa.eu/meps/et/125092/KOSTADINKA_KUNEVA/home Невероятната съдба на Константина Кунева, Deutsche Welle, 29.05.2014 https://www.ituc-csi.org/spotlight-on-constantina-kuneva Българка залята с киселина в Атина Athens erupts in violence after acid attack on immigrant, The Telegraph Το δικαστήριο δικαίωσε την Κούνεβα Kostadinka Kuneva Euroopa Parlamendi kodulehel
Huvikeskus

Huvikeskus on kooliväline asutus, kus õpilased saavad tegelda mitmesuguste huvitegevustega. Eesti huvikeskuseid: Põlva Kultuuri- ja Huvikeskus Saku Huvikeskus Võru Huvikoda huvikool noortekeskus https://www.eki.ee/dict/haridus/index.cgi?Q=huvikeskus&F=M&C06=et (vaadatud 15.05.2019)
Svjatoslav (Ševtšuk)

Svjatoslav (ukraina keeles Святослав; kodanikunimega Святослав Шевчук Svjatoslav Ševtšuk; sündinud 5. mail 1970 Strõis) on 2011. aastast Ukraina Kreekakatoliku Kiriku patriarh.
48

48. aasta Sajandid: 1. sajand eKr - 1. sajand - 2. sajand Aastakümned:0. aastad eKr 0. aastad 10. aastad 20. aastad 30. aastad - 40. aastad - 50. aastad 60. aastad 70. aastad 80. aastad 90. aastad Aastad: 43 44 45 46 47 - 48 - 49 50 51 52 53 ... ... ...
Ihaste Ratsakeskus

Ihaste Ratsakeskus on ratsaspordiga tegelev keskus Tartus Ihastes aadressil Raeremmelga tänav 4. Keskus hõlmab Ihaste ratsakooli ja Ihaste talli. Ihaste Ratsakeskuses toimus 14.–16.juulil 2023 suur ratsavõistlus Tartu GP. http://ihastetall.ee/facilities/ (vaadatud 15.05.2019) Koduleht